Smernica Rady
z 21. decembra 1989,
ktorou sa mení a dopĺňa smernica 77/536/EHS o aproximácii právnych predpisov členských štátov o ochranných konštrukciách kolesových poľnohospodárskych alebo lesných traktorov chrániacich pri prevrátení
(89/680/EHS)
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, najmä na jej článok 100a,
so zreteľom na návrh Komisie [1],
v spolupráci s Európskym parlamentom [2],
so zreteľom na stanovisko Hospodárskeho a sociálneho výboru [3],
keďže je nevyhnutné prijať opatrenia s cieľom postupného vytvorenia vnútorného trhu na obdobie, ktoré uplynie 31. decembra 1992; keďže vnútorný trh zahŕňa oblasť bez vnútorných hraníc, v ktorej ja zaručený voľný pohyb tovaru, osôb, služieb a kapitálu;
keďže článok 9 smernice 77/536/EHS [4], naposledy zmenený a doplnený smernicou 87/354/EHS [5] obmedzuje oblasť pôsobnosti uvedenej smernice na poľnohospodárske a lesné kolesové traktory s hmotnosťou medzi 1,5 a 4,5 tony; keďže zvýšenie doposiaľ stanovenej maximálnej hmotnosti o 1,5 tony neznamená žiadne väčšie nevýhody z hľadiska bezpečnosti na cestách a bezpečnosti pri práci na poli;
keďže ochranné prvky proti prevráteniu traktorov s hmotnosťou od 4,5 a 6 ton sú porovnateľné s ochrannými prvkami traktorov s hmotnosťou 1,5 a 4,5 ton a preto sa na ne môžu vzťahovať rovnaké predpisy,
PRIJALA TÚTO SMERNICU:
Článok 1
V prvom riadku štvrtej zarážky článku 9 smernice 77/536/EHS sa "hmotnosť medzi 1,5 a 4,5 ton" nahrádza týmto "hmotnosť medzi 1,5 a 6 ton".
Článok 2
Členské štáty príjmu zákony, iné právne predpisy a správne opatrenia potrebné na dosiahnutie súladu s touto smernicou najneskôr do 12 mesiacov od 3. januára 1990. Bezodkladne o tom informujú Komisiu.
Článok 3
Táto smernica je adresovaná členským štátom.
V Bruseli 21. decembra 1989